บิ๊กล็อต AWC โผล่อีก 1.5 พันล้านหุ้น รวม 3 วันมูลค่ากว่า 6 หมื่นลบ.
บิ๊กล็อต AWC โผล่อีก 1.5 พันล้านหุ้น รวม 3 วันมูลค่ากว่า 6 หมื่นลบ.
บิ๊กล็อต AWC โผล่อีก 1.5 พันล้านหุ้น รวม 3 วันมูลค่ากว่า 6 หมื่นลบ.
23 ธ.ค. 2563

ผู้สื่อข่าวรายงานว่า วันนี้  (23 ธ.ค.) มีรายการสรุปซื้อขายกระดานรายใหญ่ (Big lot) ของหุ้น บริษัท แอสเสท เวิรด์ คอร์ป จำกัด (มหาชน) หรือ AWC จำนวน 2 รายการ ปริมาณ 1.5 พันล้านหุ้น มูลค่ารวม 7.73 พันล้านบาท ราคาเฉลี่ย 5.15 บาทต่อหุ้น ซึ่งเป็นราคาสูงกว่ากระดานซื้อขาย
โดยราคาหุ้น AWC  ปิดตลาดวันนี้อยู่ที่ 4.82 บาท ลบ 0.10 บาท หรือ 2.03% สูงสุด 4.92 บาท ต่ำสุดที่ 4.72 บาท มูลค่าซื้อขายที่ 8.37 พันล้านบาท
ขณะที่ก่อนหน้านี้วันที่ 16 ธ.ค.2563 มีรายงาน Big lot ของ AWC จำนวน 4.32 พันล้านหุ้น มูลค่ารวม 2.22 หมื่นล้านบาท ส่วนในวันที่ 17 ธ.ค.2563 มีรายงาน Big lot ของ AWC จำนวน 6.12 พันล้านหุ้น มูลค่ารวม 3.15 หมื่นล้านบาท ดังนั้น เมื่อรวม Big lot ทั้ง 3 วันจึงเท่ากับ 1.19 หมื่นล้านหุ้น มูลค่ารวม  6.15 หมื่นล้านบาท
 